Μελέτη φυτικών προϊόντων από το φυτό Thymus citriodorus (Schreb) ως περιβαλλοντικά φιλικών νηματωδοκτόνων και επίδραση στους μικροοργανισμούς του εδάφους
Creators: name: Μπρατίδου Παρλαπάνη Αθανασία Δημητρίου
Publisher: name: Aristotle University of Thessaloniki
Year: 2021
Subjects: Νηματώδεις
Λεμονοθύμαρο
Νηματωδοκτόνα φιλικά προς το περιβάλλον
Nematodes
Thymus citriodorus
Ecofriendly nematicides

description: Στο πλαίσιο της σύγχρονης ολοκληρωμένης φυτοπροστασίας αυξάνεται ολοένα και περισσότερο η ανάγκη εύρεσης νέων, αποτελεσματικών αλλά και ταυτόχρονα περισσότερο φιλικών προς το περιβάλλον και το σύνολο των οργανισμών, φυτοπροστατευτικών προϊόντων. Δεν είναι λίγες οι δραστικές ουσίες που αποσύρονται από την αγορά λόγω μεγάλης περιβαλλοντικής επιβάρυνσης. Τη λύση σε αυτό το πρόβλημα φαίνεται να δίνει το φυτικό βασίλειο. Ειδικότερα σε ό,τι αφορά την ανάπτυξη νηματωδοκτόνων, τα αρωματικά φυτά παίζουν κυρίαρχο ρόλο καθώς περιέχουν δραστικά συστατικά με νηματωδοκτόνο δράση. Στη συγκεκριμένη εργασία, μελετήσαμε για πρώτη φορά τη νηματωδοκτόνο δράση του φυτού Thymus citriodorus, γνωστό με την κοινή ονομασία λεμονοθύμαρο, σε βιοδοκιμές επίδρασης στο βιολογικό κύκλο των κομβονηματωδών Meloidogyne incognita και Meloidogyne javanica. Έπειτα από ενθαρρυντικά αποτελέσματα προκαταρκτικών μελετών σχετικά με τη δράση στην πρόκληση παράλυσης σε προνύμφες J2 Meloidogyne sp., δοκιμάστηκαν πέντε διαφορετικά πρoϊόντα του ίδιου φυτικού είδους, σε τέτοιες δόσεις ώστε τελικά να αντιστοιχεί σε κάθε μεταχείριση δόση εφαρμογής 1g φυτικού υλικού ανά kg εδάφους. Οι πέντε παρασκευές του Thymus citriodorus (Schreb) που μελετήθηκαν είναι οι εξής: i) το αιθέριο έλαιο λεμονοθύμαρου (Essential Oil, ΕΟ), ii) το υδρόλυμα που παραμένει μετά την παραλαβή αιθέριου ελαίου λεμονοθύμαρου (Hydrosol, H), iii) η σκόνη λεμονοθύμαρου (lemon thyme Powder, P), iv) το υδατικό εκχύλισμα σκόνης λεμονοθύμαρου με διήθηση (Water Extract Filtered, WEF) και τέλος, v) το υδατικό εκχύλισμα σκόνης λεμονοθύμαρου χωρίς διήθηση (Water Extract unfiltered, WE). Οι μεταχειρίσεις ελέγχθηκαν πρώτον, ως προς τη νηματωδοκτόνο δράση τους στην παρεμπόδιση του βιολογικού κύκλου των νηματωδών εντός των ριζών φυτών τομάτας ποικιλίας Belladonna, δεύτερον ως προς την επίδρασή τους στην ανάπτυξη των φυτών και τρίτον, ως προς την επίδρασή τους στην εδαφική μικροβιακή κοινότητα. Σύμφωνα με τα αποτελέσματά μας, η σκόνη λεμονοθύμαρου (P) σε συγκέντρωση 1g/kg εδάφους παρουσιάζει εξαιρετική νηματωδοκτόνο ικανότητα, σε ποσοστό 95% έναντι των M.incognita. Το υδατικό εκχύλισμα λεμονοθύμαρου παρουσιάζει νηματωδοκτόνο δράση μόνο όταν παραμένει χωρίς διήθηση. Το αιθέριο έλαιο έχει πολύ καλή νηματωδοκτόνο ικανότητα αλλά ταυτόχρονα, μειώνει σημαντικά τους πληθυσμούς των ελεύθερων νηματωδών στο έδαφος. Αντίθετα, η μεταχείριση με σκόνη λεμονοθύμαρου (P) και με το υδατικό εκχύλισμα χωρίς διήθηση (WE) αυξάνουν τη βακτηριακή βιομάζα ενώ το WE ενισχύει και τους πληθυσμούς των βακτηριοφάγων ελεύθερων νηματωδών. Εν κατακλείδι, η σκόνη λεμονοθύμαρου (P) και το υδατικό εκχύλισμα χωρίς διήθηση (WE) επέτυχαν να περιορίσουν σημαντικά τους κομβονηματώδεις στα φυτά τομάτας και δεν επηρέασαν αρνητικά την εδαφική μικροβιακή κοινότητα, καθώς και τους ελεύθερους σαπροφυτικούς νηματώδεις. Τα παραπάνω αποτελέσματα ενισχύουν την άποψή μας ότι το λεμονοθύμαρο (Thymus citriodorus (Schreb)) παρουσιάζει ιδιαίτερο ενδιαφέρον και αξίζει να μελετηθεί εκτενέστερα και σε πειράματα πεδίου, με σκοπό να χρησιμοποιηθεί μελλοντικά σε ολοκληρωμένα προγράμματα ελέγχου των κομβονηματωδών Meloidogyne
description: In the context of modern integrated plant protection, the need for finding novel, effective and eco-friendly plant protection products has been constantly increasing. For instance, a significant number of products have been recently withdrawn from the market due to their severe environmental impact. The solution to this problem seems to arise from the plant kingdom. Particularly, as far as nematicides are concerned, aromatic plants are dominant. In this work, we studied for the first time the nematicidal potential and effect of Thymus citriodorus, commonly known as ‘lemon thyme’, on the biological cycle of Meloidogyne incognita and Meloidogyne javanica. Following some encouraging preliminary studies, five different products of the same plant species were tested, using doses which correspond to 1g of plant material per soil kg, for all products. The five products of Thymus citriodorus which were studied, are the following: i) lemon thyme essential oil (EO), ii) lemon thyme hydrosol (H), iii) lemon thyme powder (P), iv) lemon thyme filtered water extract (WEF) and v) lemon thyme unfiltered water extract (WE). The products were tested with regards to a) their nematicidal potential on tomato roots (Belladonna var.), b) their impact on plant development and c) their impact on the soil microbial community and free-living saprophytic nematodes. According to our results, lemon thyme powder (P) with a concentration of 1g/kg of soil has excellent nematicidal potential, 95% against M.incognita. Lemon thyme water extract has nematicidal effect only when it remains unfiltered. The essential oil shows good nematicidal ability but, at the same time, significantly decreases the population of free-living nematodes on the soil. On the contrary, both the P and WE treatments increase the bacterial biomass, while the WE also increases the population of bacteriophage free-living nematodes. All in all, lemon thyme P and WE managed to significantly reduce root-knot nematodes in tomato plants and have not affected negatively the soil microbial community or free-living saprophyte nematodes. Those results support our position that lemon thyme (Thymus citriodorus (Schreb)) is an interesting choice for plant protection, which needs to be further studied in field experiments, so that it can be used in integrated control programs for root-knot nematodes Meloidogyne